OpenLLM-France/wikimedia huggingface dataset:
# Litaniou S. Anton a Badou.

| ◄ Navet da Z. Anton a Badou. | Litaniou S. Anton a Badou. |
Aotrou, o pet truez ouzomp.
Jezus-Krist, o pet truez ouzomp.
Aotrou, o pet truez ouzomp.
Jezus-Krist, hor selaouit.
Jezus-Krist, roit deomp hor goulenn.
Doue, an Tad euz an env, o pet truez ouzomp.
Doue, ar Mab, Salver ar bed, o pet truez ouzomp.
Spered-Santel, hag a zo Doue, o pet truez ouzomp.
Dreinded Santel, hag a zo eun Doue hebken, o pet truez ouzomp.
Santez Mari, konsevet heb pec’het, pedit evidomp.
Sant Anton a Badou, pedit evidomp.
Sant Anton, mirer furnez an env,
Sant Anton, mellezour a zentidigez,
Sant Anton, mignoun ar binijenn,
Sant Anton, den al lealded,
Sant Anton, mestr d’ar goall-dechou,
Sant Anton, mignoun bras ar groaz,
Sant Anton, lilien ar zantelez,
Sant Anton, stereden nevez ar Spagn,
Sant Anton, a skign an Aviel,
Sant Anton, prezeger komz Doue,
Sant Anton, a gomz e leac’h ar Spered-Santel,
Sant Anton, morzol an heretiket,
Sant Anton, spount ar re o deuz nac’het ho Feiz,
Sant Anton, spountail an diaoulou,
Sant Anton, skuer ar vuez santel,
Sant Anton, gloar Urs Sant-Frances,
Sant Anton, a laka ebestel da zevel,
Sant Anton, sklerijenn ar bec’herien,
Sant Anton, hent an dud faziet,
Sant Anton, a ra miraklou,
Sant Anton, consolasion an dud glac’haret,
Sant Anton, difennour an dud direbech,
Sant Anton, a laka ar re vud da gomz,
Sant Anton, a chasse an diaoulou,
Sant Anton, a dor chadennou ar brizounerien,
Sant Anton, a ro ar vuez d’ar re varo,
Sant Anton, a ro ar guelet d’ar re zall,
Sant Anton, a ra kaout an traou kollet,
Sant Anton, difennour an dud leal a zo e proses,
Sant Anton, pur evel eun eal,
Sant Anton, perlezen ar baourentez,
Sant Anton, a garie beva evel eun abostol,
Sant Anton, fourniez a garantez,
Sant Anton, a rea fae var an henoriou ha plijadurezou,
Sant Anton, savete an dud kuezet er mor,
Sant Anton, sikour kement hini ho ped,
Oan Doue, c’hui a effas pec’hejou ar bed, pardonnit deomp, Aotrou.
Oan Doue, c’hui a effas pec’hejou ar bed, roit deomp hor goulenn, Aotrou.
Oan Doue, c’hui a effas pec’hejou ar bed, o pet truez ouzomp, Aotrou.
Jezus-Krist, silaouit ac’hanomp.
Jezus-Krist, roit deomp hor goulenn.
℣. Pedit evidomp, Sant Anton benniget.
℟. Evit ma vezimp din euz a bromessaou Jezus-Krist.
Ra vezo hoc’h Iliz, o va Doue, karget a joa dre bedennou Sant Anton benniget, ho konfessour, evit ma vezo bepret kennerzet dre ho kras, ha ma c’hello kaout ar joaiou hag a bado ato. Dre hor Zalver Jezus Krist. Evelse bezet great.
Ne ouffen ket achui guelloc’h va leorik eget o lakat ennhan lizerik Sant Anton ; ar vertuz e deuz da lakaat an diaoulou da dec’het, da bellaat an tentasionou, da lakaat ha da zerc’hel ar peoc’h enn hon ene. Al lizer-ze a zo hanvet evelse, abalamour m’eo bet skrivet gant ar Zant, ha roet ganthan da eun den hag en doa an diaoul c’hoant da goll he ene evit an eternite, o lakat enn he spered ar sonj d’en em laza.
† Ecce crucem Domini ; † Fugite, partes adversæ. † Vicit Leo de tribu Juda, radix David. Alleluia, Alleluia !
† Setu ama kroaz hon Aotrou ; † Tec’hit kuit banden diaoulou. † Al Lion euz a dribu Juda, Diskennet al lignez David, A zo treac’h deoc’h : tec’hit, tec’hit. Alleluia, Alleluia !
# Trede levr - XVII

| ◄ E Doue hep-ken e tleer klask pep gwir dizoan | Trede levr - XVII | Red eo d’e-omp gouzanv a galoun vad poaniou ar vuez-man hervez skouer Jezuz-Krist  ► |
1.— Jezuz-Krist. — Va map, list ac’hanoun da ober enn ho kenver hervez ma fell d’in ; me a oar petra a zo mad evid-hoc’h. Sonjal a rit evel ma sonj ann dud, ha peurliesa e varnit ann traou evel ma varn ann dud anezho, hervez pleg ho c’haloun.
2.— Ann ene mad. — Ar pez a livirit a zo gwir, Aotrou Doue. C’houi a ra d’in muioc’h a vad eget na oufenn ober me va-unan, rak ann hini ne zigor ket he galoun d’e-hoc’h pa vez enn enkrez, hen-nez a zo e-tal da goueza.
Aotrou Doue, gant ma vezo eeun ar pez a fell d’in, gant ma vezinn starteet enn-hoc’h, grit ac’hanoun ar pez a blijo gan-e hoc’h, rak kement a reot em c’henver ne hell beza nemet mad. Mar fell d’e-hoc’h e venn enn devalijen, ra viot meulet ; mar fell d’e-hoc’h e venn er sklerijen, ra viot binniget c’hoaz ; mar plij gan-e-hoc’h rei frealz d’in, ra viot binniget ; ha mar fell d’e-hoc’h e venn enkrezet, ra viot meulet evelato ha da viken.
3. — Jezuz-Krist. — Va map, setu penaoz e ve red e vec’h, roar fell d’e-hoc’h kerzet gan-en. Eunn hevel dra e tle beza evid-hoc’h gouzanv poaniou pe en em laouenaat, beza paour-glez pe beza pinvidik-braz.
Ann ene mad. Aotrou Doue, me a c’hoazanvo a galoun vad evid-hoc’h kement tra a zeuio d’in digan-e-hoc’h. Hevel-hevel e fell d’in digemeret digan-e-hoc’h ar mad kouls hag ann drouk, dudiou ann ene kouls hag anken ar galoun, ar pez a vezo c’houek kouls hag ar pez a vezo c’houero ; me a fell d’in ho trugarekaat evit kement tra a c’hoarvezo gan-en. Va mirit dioc’h pep pec’hed, ha neuze n’em bezo aoun e-bed rag ar maro na rag ann ifern. Gant n’am fellaot ket da viken diouz-hoc’h, ha gant ma vezo hano ac’hanoun-me e levr ar vuez, me n’em bezo drouk e-bed peger braz-bennag e ve ann enkrez a zeufe war-n-oun.
Ne oufet lavaret re aliez ez eo buez eur c’hristen mad o c’hoantaat ar pez a fell da Zoue, hep c’hoantaat tra all e-bed ken. Peurliesa omp touellet gant hor c’hoantegesiou, o veza ma’z omp saotret gant ar pec’hed. Evit ann Aotrou Doue, hen avad a anavez kemend a zo kuzet enn-omp, anaout a ra kement pleg a zo e gweled hon ene, gouzout a ra pegen diners eo hor c’haloun, gouzout a ra pe seurt poaniou eo ar re a zo mad da zigas d’e-omp hag ive ann nerz hon euz ezomm evit ho c’houzanv ; rak miret a raio e vemp temptet enn tu all d’hon nerz ; he furnez a zo dreist pep furnez ; oc’hpenn zo, kemend en deuz karet ac’hanomp, kement m’en deuz roet d’e-omp he Vap, ar Map n’en doa nemet-han. Nag a fisians, nag a beoc’h ne dleomp-ni ket da gaout enn eur zonjal enn dra-ze ! Hag hen a zo tra dudiusoc’h eget en em lakaat holl etre daouarn ann hini en deuz great pep tra evid-omp ? Hag hen a zo tra dudiusoc’h eget beza teuzet enn-han, kouls lavaret, oc’h en em lakaat ar-unan gant-han e pep tra, hep miret netra enn tu diouz-omp, netra nemet ann anaoudegez-vad hag ar garantez ? Evel-se ec’h hello hon ene ha kement a zo enn-omp teuzi, e-c’hiz ma lavarfed, er c’homziou-man ai zo pep tra enn-ho : Va Aotrou ha va Doue !
# Guirionéeu ag er Religion/Chapistr 99

| ◄ Er respet e zeli mab-dén d’é inean. | Ol er péh e zou én-amb e ra d’emb d’hanàouèt reih ha splan é hès un Doué. | Ol en treu crouéet e vrud hag e bredêg t’emb puissance en Eutru Doué.  ► |
Doué e hra d’emb hanàouèt é ma nehou én diabarh a han-amb ; laqueit en dès én hun inean ur haractér, ur merche ag é zivinité.
I. Hur spered e lar d’emb penaus ne zamb quet a han-amb hun hunan, penaus é hès un Doué hag en dès reit er vuhé d’emb. Chetu petra e zou caus ma n’en dès crechén fidel erbet péhani, mar car gobér un implé mad ag é ræson, ha ne hanàuei un Doué, er mæstr quetan, Crouéour en ol, hag hum santei nezé douguet d’er pedein ha d’en adorein.
II. Hur housciance e lar d’emb é hès un Doué, péhani hur gùél, péhani en dès perpet é zeulegad arn-amb, péhani e hel hur punissein. A vazé é ta en dongér naturel en dès mab-dén doh er fallanté ; en dongér-cé doh en droug n’en dé meit ur santimant ag el lézen éternel en dès en Eutru Doué scrihuet én dôn ag hun inean. A vazé hoah é ta en dougeance-zé e santamb, memb a p’en d’omb hun hunan, é hobér er péhèd, rac er gousciance e lar d’emb é ma perpet Doué dirac omb.
III. Hur halon e lar d’emb é hès un Doué, rac hur halon e zesir bout coutant hag eurus : mæs nitra ag er péh e zou ér bed ne hel hul lacat coutant. N’en dès meit Doué, péhani e zou er vamen ag en ol madeu, e hel goalhein hur halon. Chetu perac, e lar sant Augustin, mab-dén, é clasq ar en doar é vonheur hag é repos, ne hei quet er havouèt ér mæz a Zoué, ha n’en dès dén erbet péhani er hlasq hemb gout é ma é Doué en er havou. Unan dal, péhani n’en dès jamæs gùélet en dé, e zesir neoah er splandér, deustou ne hanàu quet en hiaul péhani e ra er splandér. Un dén, talpet d’er séhèd, ne vanquehé quet a zesirein refrescadur, deustou ne hanàu quet er vamen deur précius péhani e hel en distannein. Er memb tra, hun inean, deustou ne huél quet hé Doué, ha n’en hanàu meit a vras, ne arsàu quet ag en desirein, rac ma tesir ur bonheur.
Er bonheur-zé n’hum gav quet én treu ag er bed-men ; chetu perac, e lar sant Augustin, é pêlla mab-den doh é fin dehuéhan hag é péh, a pe glasq é bligeadur én treu crouéet, é léh clasq é vonheur é Doué.
Er santellan ag er rouanné e gomprené é oé Doué hemb quin e zelié bout desir é galon, hag er sellèt e hré èl é ol vad, a pe laré : èl ma rid er harhue, talpet guet er sébèd, arlerh en deur, èl-cé ehué me inean hou tesir hag e huannad ar hou lerh, ô men Doué !
Perac n’en désiramb-ni ér memb fæçon ? Un dra souéhus-é ma vé hur spered hag hur halon quer pél doh un Doué, eit péhani hemb quin é mant groeit ha péhani e zou perpet quen tost d’emb.
1° M’em bou chonge liès a bresance en Eutru Doué. — 2° Me larou dehou bamdé, ag en dôn a me halon, ur beden gredus benac. — 3° Me offrou dehou liès én dé me foénieu ha me labour. — M’er galhuou d’em secour, guet confiance, ém zantationeu hag ém diæzemanteu. — Men Doué, groeit ma chongein liès én-oh ha m’hou cârein perpet.
# Heul Jesus

| ◄ Ali Spered Doue | Heul Jesus | Maro Jesus ► |
"Potred Plouillo"
* 2.
* Ar bed d’he blijaduriou ven a lavar dimp-ni monet,
* Mes piou eo an hini c’houlfe euz eun eurvad n’e bad ket?
* En hon Dasprener eo eman ar vammenn euz ar vue;
* Dre ze ’ta miromp ’vit Jesus hon fianz, hon c’harante.
* 3.
* Na garomp nemert han rag hen hepken zo karantezus.
* Na zentomp ken nemert outhan, hepken hon rento eurus.
* Pebeuz peoc’h en he garante! brasa eurusted!
* An hini a zouj anezhan vev euz ar vue barfet.
* 4.
* Hon Zalver hon galv bep momet, bemde e klevomp he vouez.
* Bemde c’h’astenn he zorn war-n-omp, bemde hon galv hep paouez.
* Bevomp, bevomp war he galoun, bevomp dindan he askel.
* Eno dre dan ar garante, ra zeufomp holl da vervel.
# Helena

| ◄ Va dousig koant | Helena | Soazig ► |
* Mamm, ma fell d’eoc’h va dimezi,
* ’s eur boulanjer, n’ gomzit ket d’in.
* ar vamm
* Perak eta, Helena,
* Perak, eta, va merc’h, perak eta ?
* II ar verc’h
* Eur boulanjer a fouet e doaz
* Hag a hell ober d’in ker gwaz !
* ar vamm
* Ya ! re wir eo, Helena,
* Ya, re wir eo, va merc’h, ya ! re wir eo !
* III ar verc’h
* Mamm, ma fell d’eoc’h va dimezi
* Eus eur c’higer n’ gomzit ket d’in.
* IV
* Eur c’higer ’zo kriz a galon
* Am c’hemerfe e lec’h eul lon.
* V
* Mamm, ma fell d’eoc’h va dimezi,
* ’s eun tavarnour, n’ gomzit ket d’in.
* VI
* Eun tavarnour a rafe d’in
* Chom, heb ehan, e stal ar gwin.
* VII
* Mamm ma fell d’eoc’h va dimezi,
* Eus eur c’harrer n’ gomzit ket d’in.
* VIII
* Gand e vinviou, eur c’harrer
* A vouzarfe tud ar c’harter.
* IX
* Mamm, ma fell d’eoc’h va dimezi,
* ’s eur mansoner, n’ gomzit ket d’in.
* X
* Eur mansoner, a gêr da gêr,
* Vez’ foueta pri ouz ar voger.
* XI
* Mamm, ma fell d’eoc’h va dimezi,
* Eus eur c’halvez, n’ gomzit ket d’in.
* XII
* Gand e vouc’hal vras ar c’halvez,
* Am faoutfe, penn-da-benn, ken aes.
* XIII
* Mamm, ma fell d’eoc’h va dimezi,
* ’s eul labourer n’ gomzit ket d’in.
* XIV
* Bepred er park gant labourer
* ’vit eur vaouez tenna micher.
* XV
* Mamm, ma fell d’eoc’h va dimezi,
* ’s eur c’hantonier n’ gomzit ket d’in.
* XVI
* Ar c’hantonier, o poania tenn,
* A vec’h ma c’hounit e damm kreun.
* XVII
* Mamm, ma fell d’eoc’h va dimezi,
* ’s eur c’hemener n’ gomzit ket d’in.
* XVIII
* Eur c’hemener ne deo ket den,
* Nemet kemener ne deo ken,
* XIX
* Mamm, ma fell d’eoc’h va dimezi,
* Eus eun toer n’ gomzit ket d’in.
* XX
* An toer, war an toennou
* Zo’ risk da derri e vemprou.
* XXI
* Mamm, ma fell d’eoc’h va dimezi,
* A baotr ar gov n’ gomzit ket d’in.
* XXII
* Mab ar gov du ouz e vegin
* A zo re zonjerus e vin.
* XXIII
* Mamm, ma fell d’eoc’h va dimezi,
* ’s eur miliner n’ gomzit ket d’in.
* XXIV
* Ar miliner eo laer ar bleud
* A vo daonet beteg e veud.
* XXV
* Mamm, ma fell d’eoc’h va dimezi,
* ’s eur gwiader n’ gomzit ket d’in.
* XXVI
* Eur gwiader, e peb amzer,
* Ne oar nemet liva gevier.
* XXVII
* Mamm, ma fell d’eoc’h va dimezi,
* Eus eur c’here n’ gomzit ket d’in.
* XVIII
* Kement kere am eus gwelet,
* Penn-da-benn a oa mac’hagnet.
* XXIX
* Mamm, ma fell d’eoc’h va dimezi,
* A vab ar markiz komzit d’in.
* XXX
* Mab ar markiz en deus arc’hant
* Ma ’m goulennfe ’vefen kontant.
# Hemb græç ha secour Doué

| ◄ Doué en dès, eit poblein | Hemb græç ha secour Doué | O Crouéour en nean hag en doar ► |
* Hemb græce ha secour Doué
* N’en d’omb meit peurion,
* Hag er peur e houlen bamdé
* Guet er pinhuiq en alézon.
* Peur omb, ô me inean ;
* Laramb enta de Zoué :
* Hun Tad, péhani zou én nean,
* Hou pet chonge a hou pugalé.
* Rein e hramb mil bennoh
* D’hou ç’hanw douce ha santel ;
* Rezei hoah de vout santelloh
* Dré hur buhé perpet fidel.
* Hui zou en Doué a beah,
* Ni e hra d’oh un tron ;
* Sàuet enta hou ranteleah
* Én diabarh a hur halon.
* Vennein e hramb gobér
* Perpet hou volanté ;
* Perac, ô men Doué, ne sentér
* Querclous ar en doar èl én né ?
* Hun Tad e zou én nean,
* Ni zou hou pugalé,
* D’hur horv enta èl d’hun inean
* Reit ou mâgadur a bep dé.
* Avel ma pardonnamb
* D’en ol ou offanceu,
* Guet-n-oh ehué é houlennamb
* Er pardon a hur péhedeu.
* Er bed, er hig, Satan
* E ven hur hol bamdé,
* É omb én dangérieu brassan,
* Goarnet-ni épad hur buhé.
* Ha hui, ô mam tinér,
* Gùérhiès glan ha divlam,
* A p’en d’oh mam Jesus hur brér,
* Hui zou enta ehué hur mam.
* Salud enta, Mari,
* Mari, lan a hræceu,
* En Eutru Doué zou guet-n-oh hui ;
* Dré-z-oh é ra d’emb é vadeu.
* Hui e zou beniguet
* Adrest ol er groagué ;
* Ha Doué en dès bet hou sàuet
* D’er rang ihuellan ag en né.
* Beniguet-é Jésus,
* Er Mab e hoès douguet ;
* É ma ar un tron ligùernus,
* A zéheu d’é Dad azéet.
* Mam de Zoué, perpet glan,
* Mari douce a galon,
* Bermen hag én ær dehuéhan,
* Pedet aveit omb péherion.
* J. G.
# Heol

| Heol | An tousegi ► |
Heol
Heolioù
War an houlioù
a goroll
Afoù skedus ar mintin d’an aod ha d’ar wagenn Ur c’han a drid er sklerijenn, sklintin, hag a varv dre ma tec’h e kanenn ar wagenn
Hag ouzh hec’h askre noazh gant an heol kenedet evel an ed azo, ouzh he muzelloù o c’hervel afoù harluet, ouzh kevrin he daoulagad du lufrus e giz ar glizh doueez dianav, gweledigezh ar Gened, tarzhet e bro ar sklerijenn e taskrenas ene va yaouankiz Ha gant he zreid difiñv e keje flourik al lano.
E sioulded an iliz dindan afoù ruz gwad an heol silet a-dreuz sae limestra ar C’hrist ar goursao direol Azeulidigezh ar glin kinnig an dorn — an daou zorn o kinnig o c’hren Karantez ar vuzell — an div vuzell distardet o c’hervel
afoù dianav d’an den Heol hag orged doueel e lufr he daou heol du
Sellet em eus ouzh an aod. Azezañ ’ris hep bezañ ouzh he gortoz Klasket em eus e kanenn al lano ur c’han heñvel ouzh he c’han hag en aezenn an iliz frond hec’h alan hec’h ene e frond an iliz he skeudenn e-touez gwerc’hezed ar gwerioù Biskoazh ne gavis skeudenn ouzh skeudenn va huñvreoù
Klask a ris neuze kanañ ar c’han, klevet e bro an heol ha bezañ divenoz Hogen va c’halon a oa tregernek e giz an noz
Brest, 1 Du 1927.
# Hi-é me Mam

| ◄ Ni hou salud, stiren er mor | Hi-é me Mam | Groamb brézel d’er bed ► |
* Hi-é me Mam,
* Perac n’hi hârehen enta ?
* Me halon ne gârehé tam,
* Pe ne gârehen Maria.
* Me ven larèt a voéh ihuel :
* M’hou cârou, ô Gùérhiès santel !
* Rac hui e zou me Mam.
* Hi-é me Mam :
* Guet-hi é on câret enta ;
* Naren ne mès de zougein tam
* Mar cheleuan doh Maria ;
* Mari e sel doh me misér,
* Eid on hé halon zou tinér,
* Rac hi e zou me Mam.
* Hi-é me mam :
* Jamæs n’hi ancoéhein enta ;
* Pe vou ar me halon ur sam,
* Me zei de chapél Maria ;
* Me larou dehi me foénieu,
* Mari e séhou men dareu,
* Rac hi e zou me Mam.
* Hi-é me mam :
* Jamæs n’em dilezou enta ;
* A beah guet Satan ne mès tam,
* Guet me Mam ne zougean nitra ;
* Hi e ra d’ein nerh ha sclerdér
* Eit feahein ardeu Lucifér,
* Rac hi e zou me Mam.
* Hi-é me mam :
* M’er grata, épad mem buhé,
* Naren, jamæs n’arsàuein tam
* Ag en dout eit-hi caranté.
* Ya, gùel-vehé guet-n-ein merhuel
* Eit displige d’oh, Gùérhiès santel,
* Rac hui e zou me Mam.
* Hi-é me mam :
* Penaus n’hi hârehen enta ?
* M’hi hâr, a vuhé n’em bou tam
* Pe ne gârein mui Maria ;
* Pe dorrou liameu m’inean,
* Me larou én ur mont d’en nean ;
* É han devat me Mam.
* M. Le Joubioux.
# Trente mélodies populaires de Basse-Bretagne (1931)/Disul vintin

Oberennoù damheñvel pe handelvoù all zo ivez, gwelout Disul vintin.
| ◄ Ar Baradoz | Disul vintin | Yannïg ar "Bon Garçon" ► |
| Traduction française en vers de FR.COPPÉE | Musique de L. A. BOURGAULT-DUCOUDRAY |
* I
* Disul vintin abred varzao,
* O rendren dren, o la laritra
* O rendren dren, laridenna.
* — O chaseal dre ar vro,
* Tihoho
* Me ziskennas er c’hoad-fao
* Tihohoho
* II
* O klask ar c’had, ar c’heveleg,
* — Kavet merc’h an amezeg.
* Monig, o vouela doureg.
* III
* Plac’hig yaouang, perag vouela ?
* — Aoun emeus araog peb tra,
* Da goll va henor ama.
* IV
* Ha me kregi’n he dournig guen :
* — Kaset’ mez ar c’hoad ganen,
* E kanas eur ganaouen.
* V
* — Perag kana, va dous Monig ?
* — Pa jom glan va c’halonig,
* Me gano ’vel eun eostig.
Cette mélodie, dont la première phrase a dans sa terminaison une saveur hypodorienne, conclut dans le mode majeur ; elle n’en a pas moins un grand caractère. Si l’on analyse sa construction rythmigue, on trouve une période de six mesures, dépourvue de pendant et deux phrases de guatre mesures qui se correspondent.
# Trente mélodies populaires de Basse-Bretagne (1931)/Eur zon kerné

Oberennoù damheñvel pe handelvoù all zo ivez, gwelout Ur zon Kerné.
| ◄ Kimiad an Ene | Eur zon kerné | Pebeuz kelou ► |
| Traduction française en vers de FR.COPPÉE | Musique de L. A. BOURGAULT-DUCOUDRAY |
* I
* C’hui deuio ganen, va mestrez
* Evit troc’ha’n ed gwiniz (bis)
* — Oh ! ne dan ket, va zervicher
* Dijobideï tra la la
* Oh ! ne dan ket, va zervicher,
* Rag troc’ha rafen va biz.
* II
* C’hui deuio ganen, va mestrez
* Da droc’ha eun tac’had kerc’h (bis)
* — Oh ! ne dan ket…
* Rag chom a rafen varlerc’h.
* III
* C’hui deuio ganen, va mestrez
* Da droc’ha eun tachad eiz (bis)
* — Oh ! ne dan ket…
* Rag troc’ha rafen a-gleiz.
* IV
* C’hui deuio ganen, va mestrez
* Da droc’ha ar gwiniz dû (bis)
* — Oh ! ne dan ket…
* Rag ne ouzon ket an tû
* V
* C’hui deuio ganen, va mestrez
* Da ija an avalaou (bis)
* Oh ! ne dan ket…
* Rag toull eo va goudellou.
* VI
* C’hui deuio ganen, va mestrez
* Da ija ar vezen ber (bis)
* — Oh ! ne dan ket…
* Rag toull eo va davancher.
Ce sône est dans le mode majeur. Son rythme est parfaitement carré sans la répétition du deuxième membre de deux mesures de la première phrase. C’est un spécimen des chansons de danse de la Cornouailles, chansons très vives et très alertes, dont le caractère est tout opposé à celui qu’on attribue d’ordinaire à la musique bretonne.
# Trente mélodies populaires de Basse-Bretagne (1931)/Gant ar vombard hag ar biniou

| ◄ Kenavo d’ar yaouankis | Gant ar vombard hag ar biniou | Kaonv d’ar yaouankis ► |
| Traduction française en vers de FR.COPPÉE | Musique de L. A. BOURGAULT-DUCOUDRAY |
I
Gant ar vombard hag ar biniou
An dud a ia kazel ha kazel
Dindan bleun gwen an avalou,
Landoudidi, landoudida.
An env zo glaz ha tom an avel
Dindan bleun gwen an avalou
Landoudidi, landoudida.
An env zo glaz ha tom an avel.
II
Deomp dourn ha dourn d’ober dans-tro
Dindan ar gwez nevez-glasderet
Ha doug an deiz ni a fringo Landoudidi landoudida Mibin evel ar gwenilied.
$\left\$
Bis :
Cette petite marche, d’une charmante couleur, est dans le premier mode du plain-chant avec si naturel. Sa construction rythmique nous présente encore un exemple de la période mésodique : on trouve en 1’analysant, un motif de deux mesures dépourvu de pendant, encadré entre deux phrases de 4 mesures qui se correspondent.
# Trente mélodies populaires de Basse-Bretagne (1931)/Ar Baradoz

Oberennoù damheñvel pe handelvoù all zo ivez, gwelout Ar Baradoz.
| ◄ Lavaromp ar chapeled | Ar Baradoz | Disul vintin ► |
| Traduction française en vers de FR.COPPÉE | Musique de L. A. BOURGAULT-DUCOUDRAY |
I
Jezus peger braz ve
Plijadur an ene
Pa vez e gras Doue Hag en e garante
$\left\$
bis
II
Berr’kavan an amzer
Hag ar poaniou dister
O sonjal deiz ha noz E gloar ar baradoz
$\left\$
bis :
Ce cantique ravissant dont l’expression a un caractère de pureté angélique, est dans le mode hypodorien. Son rythme est entièrement conforme à la règle de la carrure.
# Trente mélodies populaires de Basse-Bretagne (1931)/Ar c’hemener

Oberennoù damheñvel pe handelvoù all zo ivez, gwelout Ar c’hemener.
| ◄ Ar vaouez tapet mat | Ar c’hemener | An Anjelus ► |
| Traduction française en vers de FR.COPPÉE | Musique de L. A. BOURGAULT-DUCOUDRAY |
* I
* Eur c’hemener n’eo ket eun den,
* Eur c’hemener n’eo ken !
* Mat da c’hlabousat
* Ha da c’hriat
* Azezet var eun dorchen vat
* Nan, eur c’hemener n’eo ket eun den
* Eur c’hemener n’eo ken
* Eur c’hemener n’eo ken.
* II
* Eur c’hemener n’eo ket eun den
* Eur c’hemener n’eo ken
* Mat de feneanti
* Da gommeri
* Da zeseo Yannig ha Jani
* Nan, eur c’hemener n’eo ket eun den
* Eur c’hemener n’eo ken (bis)
* III
* Eur c’hemener n’eo ket eun den
* Eur c’hemener n’eo ken
* D’ar yaouankizou.
* ’ Kano soniou
* M’ar glepont dezhan e c’hinou.
* Nan, ar c’hemener n’eo ket eun den.
* Eur c’hemener n’eo ken. (bis)
Cette chanson se compose de trois membres de phrase : deux membres de quatre mesures et un de six mesures. L’apparition inatendue d’une mesure â 9/8 dans la dernière phrase donne beaucoup de vigueur à la terminaison.
# Trente mélodies populaires de Basse-Bretagne (1931)/Ar vaouez tapet mat

Oberennoù damheñvel pe handelvoù all zo ivez, gwelout Er vwès tape’mad ha Penaos e rin-me krampoez.
| ◄ Mona | Ar vaouez tapet mat | Ar c’hemener ► |
| Traduction française en vers de FR.COPPÉE | Musique de L. A. BOURGAULT-DUCOUDRAY |
* I
* Ha penaoz e rin krampoez
* Allon la digue da allon la
* Allon la digue da allon la
* Ha penaoz e rin krampoez
* Pa n’emeus ket eur banne lêz, va c’hommer
* Pa n’emeus ket eur banne lêz.
* II
* Ha p’e gwir ar bleud, siouas !
* E ti’r miliner ema c’hoas
* III
* Ha p’e gwir gant va dien
* Ne c’hellan kaout’met aman gwen.
* IV
* Ha p’e gwir va rozel goz
* Zo bet laeret epad an noz.
Cette chanson, d’une allure franche et naturelle, est dans le mode phrygien. Sa construction rythmique offre un exemple assez remarquable de la division tripartite, chère au tempérament breton. Si l’on l’analyse, on voit qu’elle se compose de deux périodes, composée chacune de trois phrases de trois mesures. D’après notre notation la deuxième phrase de la seconde période renferme quatre mesures au lieu de 3 ; mais la mesure en plus tient ici lieu de point d’orgue et sa présence n’altère en rien la symétrie de la composition rythmique.
# Trente mélodies populaires de Basse-Bretagne (1931)/Eur weladen en ifern

| ◄ Kanaouen evit dansal | Eur weladen en ifern |
| Traduction française en vers de FR.COPPÉE | Musique de L. A. BOURGAULT-DUCOUDRAY |
I
Ar paour kez Job zo glac’haret
Maro e Fant karet,
E galon karget a anken
Eo êt en eur gouent
E galon karget a anken
Eo êt en eur gouent.
II
Evit he gwelet a-nevez
Ha klevet c’hoaz he mouez,
Job en ifern zo diskennet Etouez an dud daonet.
$\left\$
bis
III
Gwelet a ra e Fantik keaz
Var eur skaon tan, siouas !
— Daoust ha me c’hell dre bedennou Terri ho tourmanchou ?
$\left\$
bis
IV
— Na peden, na iun nag offern
Na dorront an ifern
Va zourmanchou zo eternel ’ Vit eur pec’hed marvel.
$\left\$
bis :
Cette mélodie est en mode hypodorien. Sa construction rythmique se compose d’un membre unique de quatre mesures et de deux phrases appariées de trois mesures. On remarquera que dans chacune de ces deux tripodies, le premier temps de la seconde mesure est rempli par un groupe de quatre croches. L’uniformité du rythme ternaire de la mesure à 6/8 se trouve ainsi rompue par 1’apparition inattendue de 1’élément binaire.